ઘણું જ મોટું થતું ઝાડ છે. કાત્રીદાર પાન હોય છે. તેના પર સફેદ ઝીણાં ફુલ આવે છે. લીમડા ના સેવનથી ઘણા રોગો મટે છે. ખાસ કરીને ચૈત્ર માસનાં શુક્લ પક્ષમાં લીમડાના પાન સાથે મરી તથા સિંધવ પ્રમાણસર મેળવી તે રસ પીવામાં આવે તો ઉનાળા માં થતા ગરમી ના રોગો તથા અળાઇ થતી નથી. આ રસ ૧૫ દિવસ સુધી રોજ સવારે પીવા માં આવે તો આખા ઉનાળા નો સંતાપ સતાવતો નથી. તેમજ કોઇપણ ગરમીની વ્યાધિઓ થતી નથી. મચ્છરો મારવા તેનો ધુમડો કરવામાં આવે છે. ઘર માં ઓરી અછબડા થાય તો લીમડા ની ડાળી ઘર ના બારણે બાંધવામાં આવે છે. ચામડીના રોગો માં લીમડાના પાન પાણી માં ઉકાળીને તે પાણી થી નવડાવવામાં આવે છે. સુવાવડી સ્ત્રી ને પ્રસવ બાદ ત્રણ ચાર દિવસ લીમડાનો રસ પીવાથી સુવુવા રોગ થતો નથી. તેના બીજનું તેલ ક્રુમી નાશક છે. જે ચામડીના રોગો માં વપરાય છે. આમ લીમડો રોગ પ્રતિકારક અને ઔષધિય ગુણો ધરાવે છે.